sagorsarker/bangla-wikipedia huggingface dataset:
অন্তরা চৌধুরী

অন্তরা চৌধুরী (জন্ম: জুন ২, ১৯৭০) একজন ভারতীয় কণ্ঠশিল্পী এবং সুরকার। তিনি বাংলা, হিন্দি, তামিল এবং মালায়ালাম সহ বিভিন্ন ভারতীয় ভাষায় গান গেয়েছেন। তার "বেঙ্গলি নার্সারি সঙস্‌" (১৯৭৬) বাঙালি শিশুদের কাছে অত্যন্ত জনপ্রিয়। পাশাপাশি প্লেব্যাক শিল্পী হিসেবে "অন্তহীন" (২০০৯), "মনের মানুষ" (২০১০) ইত্যাদি বাংলা চলচ্চিত্রে কাজ করেছেন।
অন্তরা চৌধুরীর জন্ম ১৯৭০ সালে ভারতের কলকাতায়। তার বাবা প্রখ্যাত সুরকার ও গীতিকার সলিল চৌধুরী এবং মা কণ্ঠশিল্পী সবিতা চৌধুরী। তার ভাই সঞ্জয় চৌধুরী একজন ভারতীয় সুরকার। তিনি কলকাতার গোখলে মেমোরিয়াল স্কুল এবং মুম্বইয়ের ভিলা তেরেসা হাই স্কুল থেকে বিদ্যালয়ের শিক্ষা সমাপ্ত করেন। এরপর গোখলে মেমোরিয়াল গার্লস কলেজ থেকে উচ্চতর শিক্ষা সম্পন্ন করার পর তিনি কলকাতা বিশ্ববিদ্যালয় অধিভুক্ত বেঙ্গল মিউজিক কলেজে পড়াশোনা করেন।
বিদ্যালয়ে অধ্যয়নকালীন সময়ে মাত্র সাত বছর বয়সেই অন্তরা গান গাইতে শুরু করেন। সঙ্গীতশিল্পী বাবা সলিল চৌধুরীর কাছই তার গান শেখার হাতেখড়ি হয়। এরপর সাবু যোশীর কাছে তিনি ঠুমরি এবং গজল বিষয়ে শিক্ষা নেন। বিদ্যালয়ে থাকাকালীন "বুলবুল পাখি", "খুখুমনি গো সোনা" ইত্যাদি জনপ্রিয় গানে কণ্ঠশিল্পী হিসেবে কাজ করে পরিচিতি লাভ করেন তিনি। ১৯৭৬ সালে সলিল চৌধুরীর কথা এবং সুরে তার প্রথম একক অ্যালবাম "বেঙ্গলি নার্সারি সঙস্‌" বের হয়।
ত্রিত্যঙ্কর এবং অন্তরা ছেলেবেলা থেকেই বন্ধু ছিলেন এবং পরবর্তীকালে তারা বিয়ে করেন।
সাহানা বাজপেয়ী

সাহানা বাজপেয়ী একজন ভারতীয়-বাংলাদেশী সংগীতশিল্পী এবং রবীন্দ্রসংগীতের সমকালীন প্রকাশক।
সাহানা বাজপেয়ীর ছোটবেলা কাটে পশ্চিমবঙ্গের শান্তিনিকেতনে। তার বাবা-মা দুজনই উত্তরবঙ্গ বিশ্ববিদ্যালয়ে রাষ্ট্রবিজ্ঞানের অধ্যাপক ছিলেন। সাহানা ১৯৮২ থেকে ২০০২ সাল পর্যন্ত শান্তিনিকেতনে ছিলেন। সেখানেই তার সংগীত শিক্ষার হাতেখড়ি বাবা বিমল বাজপেয়ীর কাছ থেকে। তিনি মাত্র তিন বছর বয়সেই প্রথম গান শেখেন। পরবর্তীতে তিনি বিজয় সিনহা, চিত্রা রায়, শ্যামলী বন্দ্যোপাধ্যায়, চন্দন মন্ড এবং মিতা হকের অধীনে ভারতীয় শাস্ত্রীয় সঙ্গীত ও রবীন্দ্রসঙ্গীত প্রশিক্ষণ লাভ করেন।
ব্যক্তিগত জীবনে বাজপেয়ী বাংলাদেশের সঙ্গীত শিল্পী শায়ান চৌধুরী অর্ণবকে বিয়ে করেন। তারা একসাথে পড়াশোনা করেছিলেন শান্তিনিকেতনের পাঠভবনে। বিয়ের সাত বছর পর ২০০৮ সালে তাঁদের বিচ্ছেদ ঘটে। পরবর্তীতে ব্রিটিশ নাগরিক রিচার্ড হেররেটের সাথে তার দ্বিতীয় বিয়ে হয় এবং বর্তমানে তিনি লন্ডনে বসবাস করছেন। তার এক মেয়ে আছে।
রইস আহমেদজাই

রইস খান আহমেদজাই (; জন্ম: ৩ সেপ্টেম্বর ১৯৮৪) হলেন একজন প্রাক্তন আফগান ক্রিকেটার যিনি আফগানিস্তান জাতীয় ক্রিকেট দল এর হয়ে খেলেখেন মে ২০১০ সাল পর্যন্ত তার অবসরের আগে পর্যন্ত। রইস ছিলেন একজন ডানহাতি ব্যাটসম্যান এবং ডানহাতি অফব্রেক বোলার। এছাড়াও তিনি ইউনিসেফ এর একজন জাতীয় শুভেচ্ছা দূত হিসেবে কাজ করছেন।
আহমাদজাই আজরা গ্রামের, লগার প্রদেশে, আফগানিস্তান জন্মগ্রহণ করেন। তিনি সাবেক সতীর্থ খেলোয়াড় মোহাম্মদ নবী এবং দৌলত আহমেদজাই এর মত খড়ম উপজাতি থেকে আসেন।
আহমাদজাই ২০০২-০৩ ট্রফিতে রহিম ইয়ার থান এর বিরুদ্ধে আফগানিস্তানের হয়ে আত্মপ্রকাশ করেন। এছাড়াও আহমাদজাই ২০০৪ সালে এসিসি ট্রফিতে হংকং জাতীয় ক্রিকেট দল এর বিরুদ্ধে আফগানিস্তানের হয়ে আন্তর্জাতিক ম্যাচে আত্মপ্রকাশ হয়। আহমাদজাই ২০০৬ সালে নিম্নলিখিত টুর্নামেন্টে আফগানিস্তানের হয়ে প্রতিনিধিত্ব করেন।২০০৬ সালের টুর্নামেন্টের সময় আহমাদজাই অধিনায়কের দায়িত্ব পালন করেন।
২০০৭ সালে, আহমাদজাই সিবাস্টিনাইটেস ক্রিকেট দলের হয়ে দুটি লিস্ট এ ম্যাচ খেলেন এবং শ্রীলঙ্কা এ্যাথেল্ট ক্লাবে শ্রীলংকান ক্রিকেট ক্লাব ও শ্রীলঙ্কা আর্মি স্পোর্টস ক্লাব বিরুদ্ধে ম্যাচ খেলেন।
দক্ষিণ আফ্রিকার বিরুদ্ধে আফগানিস্তানের ম্যাচের আগে, আহমাদজাই অবসর গ্রহণ করবেন বলে ঘোষণা দেন। তিনি অবসর গ্রহণের কারণ হিসেবে বলেন, "আফগান ক্রিকেটারদের মধ্যে তরুণ প্রজন্মের উন্নয়নে জন্য তার এ অবসর"। আহমাদজাই বর্তমানে আফগানিস্তান ক্রিকেট বোর্ডের একজন প্রধান নির্বাচক হিসেবে ভূমিকা পালন করছেন। এছাড়াও তিনি আফগান এইড এর একজন প্রতিনিধি।
নাজমুল হোসেন

মোহাম্মাদ নাজমুল হোসেন (জন্ম: অক্টোবর ৫, ১৯৮৭) হলেন একজন বাংলাদেশী ক্রিকেটার। তিনি হবিগঞ্জ, বাংলাদেশে জন্মগ্রহণ করেন।
হোসেন নভেম্বর ২০১০ সালের এশিয়ান গেমস ক্রিকেট প্রতিযোগীতায় ১৩ সদস্যর বাংলাদেশ স্কোয়াডের অংশ ছিলেন। তারা ফাইনালে আফগানিস্তানের বিপক্ষে খেলেছেন এবং পাঁচ উইকেটে জয়লাভ করে, এশিয়ান গেমস এ দেশের প্রথম স্বর্ণ পদক সুরক্ষিত করে। তিনি সর্বশেষ এশিয়া কাপ ২০১২ সালের খেলেছেন।
নাজমুল হোসেন মিলন

নাজমুল হোসেন সাধারণত নাজমুল হোসেন মিলন হিসাবে উল্লেখ করা; তিনি হলেন একজন বাংলাদেশী ক্রিকেটার তিনি টাংগাইল জেলার নাগরপুর থানার ধুবড়িয়া গ্রামে জন্মগ্রহণ করেন। একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে খেলে থাকেন। তিনি প্রথম শ্রেণীর ক্রিকেট এবং লিস্ট এ ক্রিকেটে ঢাকা বিভাগের হয়ে প্রতিনিধিত্ব করেন এবং বাংলাদেশ প্রিমিয়ার লিগে সিলেট রয়্যালসের হয়ে খেলে থাকেন।
হোসেন ফেব্রুয়ারি ২০০৭ সালে ঢাকা বিভাগের হয়ে প্রথম শ্রেণীর ক্রিকেটে আত্মপ্রকাশ করেন এবং তার প্রথম সিজনে খুলনা বিভাগের বিরুদ্ধে অপরাজিত ৬৫ রানের একটি প্রথম শ্রেণীর অর্ধশত ইনিংস খেলেন। এক দিনের ক্রিকেটে তার সেরা পারফরম্যান্স রাজশাহী বিভাগের বিরুদ্ধে এপ্রিল ২০০৮ সালে ৮ নাম্বারে ব্যাট করতে এসে মাত্র ৮৯ বলে ১৪৪ রান করেন; যেখানে তিনি ১১টি চার এবং ৯টি ছক্কা মারেন।
শুভাগত হোম

শুভাগত হোম চৌধুরী (জন্ম: ১১ নভেম্বর, ১৯৮৬) হলেন ময়মনসিংহে জন্ম নেয়া একজন বাংলাদেশী ক্রিকেটার। একজন ডানহাতি ব্যাটসম্যান হিসেবে তিনি ঢাকা বিভাগ ক্রিকেট দল দলের হয়ে প্রথম শ্রেণী ও লিষ্ট এ ক্রিকেটে প্রতিনিধিত্ব করেন এবং রাজশাহী বিভাগের হয়ে টুয়েন্টি২০ ম্যাচে। তিনি জিম্বাবুয়ের বিরুদ্ধে ২০১১ সালে বাংলাদেশের হয়ে একদিনের আন্তর্জাতিক (ওডিআই) ক্রিকেটে আত্মপ্রকাশ করেন।
শুভাগত বরিশাল বিভাগ ক্রিকেট দল এর বিরুদ্ধে ঢাকার হয়ে জাতীয় লিগ ম্যাচে ২০ জানুয়ারি ২০১০ সালে তার প্রথম শ্রেণীর ক্রিকেটে অভিষেক হয়। ঢাকা ম্যাচে ৭ নম্বরে ব্যাট করতে এসে তিনি ৮২ বল থেকে ৫২ রান করেন।
বাংলাদেশ ক্রিকেট বোর্ড (বিসিবি) একটি টি-২০ টুর্নামেন্ট ফেব্রুয়ারি ২০১২ সালে ছয় দলের সমন্বয়ে বাংলাদেশ প্রিমিয়ার লিগ প্রতিষ্ঠিত করেন। প্রত্যেকটি দলের জন্য খেলোয়াড় কিনতে নিলাম অনুষ্ঠিত হয়, এবং শুভাগতকে সিলেট রয়্যালস মার্কিন ডলার $৮০,০০০ বিনিময়ে কিনে নেয়। তিনি উক্ত প্রতিযোগিতায় ৬ ইনিংস থেকে মাত্র ৫৫ রান করেন। এপ্রিল মাসে বিসিবি নতুনভাবে চুক্তির সাথে হোমকে ভূষিত করেন।
নাফিস ইকবাল

মোহাম্মদ নাফিস ইকবাল খান (জন্ম: ৩১ জানুয়ারি, ১৯৮৫, চট্টগ্রাম), বেশি পরিচিত নাফিস ইকবাল হিসাবে, হলেন একজন বাংলাদেশী ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম পেস বোলার।
নাফিস ১৯৮৫ সালের ৩১ জানুয়ারি চট্টগ্রামে জন্মগ্রহণ করেন। তার বাবা ইকবাল খান ও মা নুসরাত ইকবাল। তার বাবা ছিলেন ফুটবলার ও ক্রিকেটার। ২০০০ সালে মারা যান তিনি। ছোট ভাই ক্রিকেটার তামিম ইকবাল। তাদের একটি ছোট বোন আছে। ক্রিকেটার আকরাম খান তার চাচা।
২০০৩-০৪ সালে জিম্বাবুয়ে দলের বিরুদ্ধে বাংলাদেশের হয়ে একটি শতক লাভ করেন। ২০০৫ সালে তাদের প্রথম সিরিজ জয়ের দিকে বাংলাদেশ জিম্বাবুয়ের বিরুদ্ধে ১-০ ব্যবধান জয়ী হয়।
মোহাম্মদ মানজারুল ইসলাম

মোহাম্মদ মানজারুল ইসলাম (মাঝে মাঝে মঞ্জুরুল) ইসলাম (জন্ম: নভেম্বর ৭, ১৯৭৯) হলেন একজন বাংলাদেশী ক্রিকেটার যিনি ১৯৯৯ থেকে ২০০৪ সাল পর্যন্ত ১৭টি টেস্ট ক্রিকেট এবং ৩৪টি একদিনের আন্তর্জাতিক ম্যাচ খেলেছেন । তিনি একজন বাহাতি সিম বোলার।
মানজারুল ইসলাম জিম্বাবুয়ে বিরুদ্ধে বুলাওয়েতে এপ্রিল ২০০১ সালে তার টেস্ট অভিষেক ম্যাচে ৮১ রানে ৬ উইকেট নিয়ে তার সেরা ইনিংস পরিসংখ্যান গড়েন। তিনি ১৯৯৯ এবং ২০০৩ সালের উভয় বিশ্বকাপে বাংলাদেশ দলের হয়ে প্রতিনিধিত্ব করেন।
২০০৯ সালে তিনি নতুন দল "ঢাকা ওয়ারিয়র্স" এর হয়ে Indian Cricket League (ICL)-এ অংশগ্রহণ করার জন্য বাংলাদেশের ঘরোয়া ক্রিকেট ত্যাগ করার সিদ্ধান্ত নেন;
এজন্য তাকে বাংলাদেশ ক্রিকেট বোর্ড ১০ বছরের জন্য বাংলাদেশের সরকারি ক্রিকেট ম্যাচ খেলা থেকে নিষিদ্ধ করে।
জাতিসংঘের ভৌগোলিক অঞ্চলসমূহ

জাতিসংঘের ১৯৩টি সদস্যরাষ্ট্রকে ৫টি ভৌগোলিক অঞ্চলে বিভক্ত করা হয়েছে। এগুলি নিম্নরূপ:
উপরের সঙ্গে কিরিবাসকে অন্তর্ভুক্ত করা হয়নি।
আফ্রিকা অঞ্চলে সবচেয়ে বেশি ৫৪ টি দেশ অন্তর্ভুক্ত। 
জুলাই, ২০১১ অনুসারে, আফ্রিকা অঞ্চলের সদস্য দেশগুলো হল - 
এশিয়া - প্রশান্ত অঞ্চল (ভূতপূর্ব এশিয়া অঞ্চল) দ্বিতীয় বৃহত্তম অঞ্চল। এই অঞ্চলে ৫৩ টি দেশ অন্তর্ভুক্ত।
২০১১ অনুসারে, এশিয়া - প্রশান্ত অঞ্চলের সদস্য দেশগুলো হল -
পূর্ব ইউরোপ অঞ্চলে ২৩ টি দেশ অন্তর্ভুক্ত। 
২০১০ অনুসারে, আফ্রিকা অঞ্চলের সদস্য দেশগুলো হল -
লাতিন আমেরিকা ও ক্যারিবীয় অঞ্চল (সংক্ষেপে GRULAC ) ৩৩ টি দেশ নিয়ে গঠিত। মূলত দক্ষিণ ও মধ্য আমেরিকা ও কারিবীয় দেশ নিয়ে গঠিত। 
২০১০ অনুসারে, এশিয়া - প্রশান্ত অঞ্চলের সদস্য দেশগুলো হল -
পশ্চিম ইউরোপ ও অন্যান্য অঞ্চল ২৮ টি দেশ নিয়ে গঠিত। 
২০১১ অনুসারে, পশ্চিম ইউরোপ ও অন্যান্য অঞ্চলের সদস্য দেশগুলো হল -
বিজরী বরকতুল্লাহ

বিজরী বরকতুল্লাহ একজন বাংলাদেশী অভিনেত্রী, নৃত্যশিল্পী এবং মডেল।
তিনি ঢাকা বিশ্ববিদ্যালয় এর ইতিহাস বিভাগ থেকে স্নাতক করেন।
বিজরী "সুখের ছাড়পত্র" নামক নাটকে প্রথম অভিনয় করেন, ১৯৮৮ সালে। এই নাটকটির পরিচালক ছিলেন তার বাবা, মোহাম্মদ বরকতুল্লাহ। তারপর অনেকদিন বিরতীর পর তিনি কোথাও কেউ নেই ধারাবাহিক নাটকে অভিনয় করেন। এরপর তিনি মাহফুজ আহমেদের সাথে "মেঘ কালো" নাটকে অভিনয় করেন, এই নাটকের পরিচালক ছিলেন, আব্দুস সাত্তার। তার উল্লেখযোগ্য কাজ হল, জহির রায়হানের " জীবন থেকে নেওয়া" চলচ্চিত্রে ভিত্তিতে নির্মিত নাটকে। পাশাপাশি অনেক জনপ্রিয় বিজ্ঞাপনের মডেল হয়েছেন তিনি।
বিজরী, ২০১৩ সালের ১৪ই এপ্রিল বাংলাদেশী অভিনেতা ইন্তেখাব দিনারকে বিয়ে করেন,। এর পূর্বে ১৯৯৬-২০১২ সাল পর্যন্ত তার স্বামী ছিলেন সঙ্গীত পরিচালক শওকত আলী ইমন। ইমন-বিজরীর একটি কন্যাসন্তান, উর্বানা শওকত।
সাহারা (অভিনেত্রী)

সাহারা (জন্ম: ১৯ জুন ১৯৯০) একজন বাংলাদেশী চলচ্চিত্র অভিনেত্রী। সাহারার চলচ্চিত্র জগতে পথচলা শুরু হয়েছিল শাহাদাত হোসেন লিটন পরিচালিত "রুখে দাড়াও" (২০০৩) চলচ্চিত্রের মাধ্যমে। তিনি "প্রিয়া আমার প্রিয়া" চলচ্চিত্রে অভিনয়ের জন্য সর্বাধিক পরিচিত লাভ করেন॥ এছাড়া তার অন্যান্য ব্যবসাসফল চলচ্চিত্রসমূহ হল "বলবো কথা বাসর ঘরে", "ভালোবেসে বউ আনবো", "প্রেম কয়েদী", "রাস্তার ছেলে", "সাহেব নামে গোলাম", "৫ টাকার প্রেম", "বড়লোকের ১০ দিন গরীবের ১ দিন", "বস নাম্বার ওয়ান" ইত্যাদি।
সাহারা ২০০৩ সালে শুরু করেন অভিনয় জীবন "রুখে দাড়াও" চলচ্চিত্রের মাধ্যমে। তবে এই ছবিটি বক্স অফিসে ব্যর্থ হয়। দ্বিতীয় চলচ্চিত্র "ভাড়াটে খুনি"ও ফ্লপ হয়। এই সময়ে তিনি আলেকজান্ডার বো'র সাথে "অর্ডার", "লাকি সেভেন" ও "ড্যাম কেয়ার" এর মত মারপিটধর্মী চলচ্চিত্রে অভিনয় করেন। "অর্ডার" ছবিতে আলেকজান্ডার বো ও তার উপর চিত্রায়িত কণ্ঠশিল্পী আগুনের গাওয়া "চন্দ্রিমা" গানটি তাকে জনপ্রিয়তা পাইয়ে দেয়। এই গানটি মূলত "অন্তরা মালির" বিখ্যাত গান "মাখমাল এই বাদান" এর পুনঃসংস্করণ। এরপর তিনি রুবেল ও রিয়াজের সাথে "বিষাক্ত চোখ" চলচ্চিত্রে অভিনয় করেন।
২০০৮ সালে শাকিব খানের সাথে বদিউল আলম খোকনের প্রণয়ধর্মী "প্রিয়া আমার প্রিয়া" চলচ্চিত্রে অভিনয় করে প্রথম সফলতা অর্জন করেন। এই ছবিতে তাকে বিশ্ববিদ্যালয় পড়ুয়া স্মার্ট ও অহংকারী চরিত্রে দেখা যায়।
"প্রিয়া আমার প্রিয়া" চলচ্চিত্রের সফলতা পর তিনি বেশ কিছু চলচ্চিত্রে চুক্তিবদ্ধ হয়। এই চলচ্চিত্রগুলোর মধ্যে রয়েছে "বলবো কথা বাসর ঘরে", "ভালোবেসে বউ আনবো", "প্রেম কয়েদী", "রাস্তার ছেলে", "সাহেব নামে গোলাম", "পাঁচ টাকার প্রেম", "বড়লোকের দশ দিন গরীবের একদিন"।
২০১১ সালে তার অভিনীত "বন্ধু তুমি শত্রু তুমি" ছবিটি মোটামুটি মানের ব্যবসা করে। এরপর শাকিব খানের বিপরীতে অভিনীত তার "বস নাম্বার ওয়ান" চলচ্চিত্রটি ব্যবসাসফল হয়। পরের বছর শাকিবের বিপরীতে তার "খোদার পরে মা" ও "মাই নেম ইজ সুলতান" ছবি দুটি ব্যবসায়িকভাবে সফলতা অর্জন করে।
সর্বশেষ তাকে ২১ মার্চ, ২০১৪ সালে মুক্তিপ্রাপ্ত "তোকে ভালোবাসতেই হবে" চলচ্চিত্রে অভিনয় করতে দেখা গেছে। ২০১৫ সালে বিয়ের পর তিনি চলচ্চিত্র থেকে বিদায় নেন।
ছোটবেলা থেকেই সাহারা নাচ শিখেছেন নৃত্য পরিচালক আজিজ রেজার কাছে। ২০০৫ সালে বাবাকে হারানোর পর তিনি আর লেখাপড়া চালিয়ে যেতে পারেননি। ঢাকা টু বোম্বে ছবির প্রযোজক মাহবুবুর রহমান মনির সঙ্গে ২০১৫ সালের ৮ মে বিবাহ বন্ধনে আবদ্ধ হয়।
অ্যালান বর্ডার পদক

অ্যালান বর্ডার পদক () অস্ট্রেলিয়ার ক্রিকেটে সবচেয়ে মর্যাদাজনক ব্যক্তিগত পুরস্কাররূপে গণ্য করা হয়। এ পদকটি ২০০০ সালে প্রবর্তিত করা হয়। সাবেক ও বিখ্যাত অস্ট্রেলীয় ক্রিকেট অধিনায়ক অ্যালান বর্ডারের কীর্তিগাঁথাকে তুলে ধরতে এ পদকের নামকরণ করা হয়েছে। অ্যালান বর্ডারের সময়কালীন বিখ্যাত ক্রিকেটার, গণমাধ্যম ব্যক্তিত্ব ও আম্পায়ারদের ভোটের এ পদক প্রদান করা হয়। ৩-২-১ ভিত্তিতে প্রতি খেলা শেষে একদিনের আন্তর্জাতিক ও টেস্ট খেলোয়াড়দেরকে পুরস্কার বিজয়ী হবার সমান সুযোগের জন্য মূল্যায়ন করা হয়।
অস্ট্রেলীয় ক্রিকেট হল অব ফেমে অন্তর্ভুক্ত নতুন সদস্যগণ অ্যালান বর্ডার পদক প্রদানের রাত্রিকালীন অনুষ্ঠানে উপস্থিত থাকতে পারেন।
পুরস্কার প্রদান অনুষ্ঠানটি মেলবোর্নের ক্রাউন ক্যাসিনোতে অনুষ্ঠিত হয়। সাধারণতঃ প্রতি বছরের জানুয়ারির শেষদিনে অথবা ফেব্রুয়ারির প্রথমদিনে আয়োজন করা হয়। কিন্তু ২০১৪ ও ২০১৭ সালের পদক প্রদান অনুষ্ঠানটি প্রথমবারের মতো মেলবোর্নের বাইরে সিডনিতে অনুষ্ঠিত হয়েছিল। পুরস্কার বিতরণী অনুষ্ঠানটি সরাসরি সম্প্রচার করা হয় এবং ডিজিটাল চ্যানেল ৯জিইএমের স্ক্রিনে প্রদর্শন করা হয়।
পাঁচজন খেলোয়াড় একবারের অধিক পুরস্কার জয়ে সক্ষমতা প্রদর্শন করতে পেরেছেন। রিকি পন্টিং ও মাইকেল ক্লার্ক সর্বাধিক চারবার এ পুরস্কার পেয়েছেন। তন্মধ্যে, ২০০৯ সালে তারা যৌথভাবে পুরস্কার লাভ করেন। অন্য একাধিক বিজয়ী হচ্ছেন শেন ওয়াটসন, ডেভিড ওয়ার্নার ও স্টিভ স্মিথ। ২০১১ সালে ওয়াটসন সর্বাধিক ২৯৬ ভোট পান যা ১০০ ভোটের অধিক ব্যবধান ছিল।
পদক বিজয়ীদের তালিকা নিম্নরূপ:
উৎস:
<nowiki>*</nowiki>অ্যালান বর্ডার পদকে কোন সংখ্যা গণনা করা হয়নি
উৎস:
পুরস্কার প্রদানের রাতে অন্যান্য পুরস্কারের মধ্যে রয়েছে:
শেন ওয়াটসন সর্বমোট সাতবার পুরস্কার পেয়েছেন। এ সংখ্যাটি অন্য যে-কোন খেলোয়াড়ের চেয়ে বেশি। একমাত্র খেলোয়াড় হিসেবে পুরুষ বিভাগে তিনি সকল স্তরে ও সকল প্রধান পাঁচটি পুরস্কার পেয়েছেন। একই বছরে অ্যালান বর্ডার পদকসহ তিনজন খেলোয়াড় তিনটি প্রধান পুরস্কার পেয়েছেন। তারা হলেন - ২০০৭ সালে রিকি পন্টিং, ২০১১ সালে শেন ওয়াটসন ও ২০১৫ সালে স্টিভ স্মিথ।
উৎস:
উৎস:
 ২০০৬ সালের বর্ষসেরা একদিনেনর আন্তর্জাতিক খেলোয়াড় নির্ধারণে অ্যান্ড্রু সাইমন্ডস, মাইকেল হাসি, ব্রেট লি ও অ্যাডাম গিলক্রিস্ট ২২ ভোট করে পান। পুণঃগণনাকালে মাঠে খারাপ আচরণে দায়ে ২ খেলায় নিষিদ্ধঘোষিত অ্যান্ড্রু সাইমন্ডসকে বাদ দেয়া হয়। দ্বিতীয় গণনায় মাইকেল হাসিকে বিজয়ী ঘোষণা করা হয়।
উৎস:
২০১৫ সালে একটিমাত্র টি২০আই অনুষ্ঠিত হওয়ায় পুরস্কার প্রদান করা হয়নি।
উৎস:
অস্ট্রেলিয়ার অন্যতম সেরা অল-রাউন্ডার বেটি উইলসনের সম্মানার্থে ৫ ডিসেম্বর, ২০১৫ তারিখের পূর্বেকার অনূর্ধ্ব-২৫ বছর বয়সী ও ১০ বা কম খেলায় অংশগ্রহণকারীদেরকে পুরস্কৃত করা হয়:
উৎস:
উৎস:
উৎস:
জিম্বাবুয়ের রাষ্ট্রপতিদের তালিকা

জিম্বাবুয়ের রাষ্ট্রপতি হলেন জিম্বাবুয়ে রাষ্ট্রের প্রধান ব্যক্তি। সর্বপ্রথম ১৯৮০ সালে এর স্বাধীনতার পর ক্যনান বানানা দ্বারা রাষ্ট্রপতির অফিসটি প্রতিষ্ঠিত হয়েছিল। ৩১শে ডিসেম্বর ১৯৮৭ থেকে ১১ই ফেব্রুয়ারি ২০০৯ সাল পর্যন্ত রাষ্ট্রপতি সরকারেরও প্রধান ছিলেন; বানানার উত্তরসূরী রবার্ট মুগাবের দ্বারা প্রধানমন্ত্রীর পদটি বিলুপ্ত করা হয়েছিল। ২০০৮ ও ২০০৯ সালে রাজনৈতিক আলোচনার মাধ্যমে প্রধানমন্ত্রীর পদটি পুনরায় সংস্থাপিত করা হয় এবং রাষ্ট্রপতি পুনরায় শুধুমাত্র রাষ্ট্রের প্রধান হিসেবে নিযুক্ত হন।
জিম্বাবুয়ের সাংবিধানিক গণভোট, ২০১৩ এর পর রাষ্ট্রপতিগণ সর্বোচ্চ দুই মেয়াদের জন্য পাঁচ বছর সময়কাল ধরে ক্ষমতায় থাকতে পারেন।
পরেশলাল রায়

পরেশলাল রায় (১৮৯৮ - ১৯৭৯) একজন ভারতীয় খ্যাতানামা মুষ্টিযোদ্ধা, তিনি ভারতীয় বক্সিংয়ের জনক হিসাবে পরিচিত। 
পরেশলাল রায় বাখরগঞ্জ জেলায় লাখুটিয়া গ্রামে ২০ ডিসেম্বর ১৮৯৮ সালে জন্মগ্রহণ করেন। তাঁর পিতা বিখ্যাত আইনবিদ পিয়ারীলাল রায় এবং মাতা নারীর ভোটাধিকার আন্দোলনকারী ললিতা রায়। তার এক ভাই ইন্দ্রলাল রায় খ্যাতনামা বৈমানিক। ডাঃ সূযকুমার গুডিব চক্রবতী তার পিতামহ। 
শৈশব থেকেই শিক্ষাদীক্ষা সবই ইংল্যান্ডে। ১০ বছর বয়সে বক্সিংয়ের তালিম নেন কেমব্রিজের বিখ্যাত কোচ বিলি চাইল্ডেসের কাছে। কেমব্রিজ বিশ্ববিদ্যালয় থেকে তিনি বি .এ পাশ করেন। ফেদারওয়েটর বিশ্বচ্যাম্পিয়ান জিম ড্রিসকল পরে স্বেছায় তার শিক্ষাভার গ্রহণ করেন। বিলাতে পাঠ্যাবস্থায় তিনি বক্সিং শিক্ষা চালিয়ে যান। ১৯৯২ সালে সেন্ট পলস স্কুলে পড়ার সময় বক্সিংয়ে ফেদারওয়েট বিভাগে পাবলিক স্কুল চ্যাম্পিয়ান হন। বক্সিংয়ে তিনিই এশিয়ার প্রথম কেমব্রিজ ব্লু। পরে রাখবী খেলাতেও ব্লু পান। ১৯১৪ সালে ইংল্যান্ডের ব্যান্টমওয়েট তিনিই চ্যাম্পিয়ান হন। বন্দুক ছোড়া ও অশ্বারোহনে দক্ষ ছিলেন। সম্ভবত তিনিই ভারতের প্রথম অপেসাদারি জকি যিনি রেসের মাঠে ঘোড়া চালিয়েছেন। জওহরলাল নেহেরু তারই ঘনিষ্ঠ বন্ধু ছিল কেমব্রিজে পড়ার সময়। কেমব্রিজ ও অক্সফোড বিশ্ববিদ্যালয় থেকে “ইঊনিভাসিটি চ্যাম্পিয়ানশিপ” ও “অক্সফোড ব্লু” লাভ করেন।
প্রথম মহাযুদ্ধের সময় তিনি ব্রিটিস সেনাবাহিনীতে যোগ দান করেন। আল্পকিছুদিনের মধে্ই তিনি ‘লেফটেনান্ট’ পদ লাভ করেন। তার ছোট ভাই ইন্দ্রলাল রায় প্রথম মহাযুদ্ধের সময় রয়েল ফ্লাইং কোর-এ কিংস কমিশন ছিলেন। ভারতীয়দের মধ্যে এর আগে এই সম্মান কেউ পাননি। আকাশ-যুদ্ধে তার প্রাণ বিসর্জন হয়।
অথনীতিতে এম. এ পাশ করে ১৯১৯ সালে দেশে ফিরে ইস্ট বেঙ্গল স্টেট রেলওয়েতে চাকরি নিয়ে কাজ সুরু করেন। পরে রেলওয়ে বোডের ডাইরেক্টর এবং তার পরে রেলওয়ের ম্যানেজার পদে উন্নীত হন।
বিশ দশকে বক্সিং অ্যাংলো-ইন্ডিয়ানদের মধ্যে জনপ্রিয় ছিল। তিনিই ভারতীয়দের বক্সিংয়ের রিং-এ টেনে আনেন। তিনি কলিকাতার বালিগঞ্জে মুষ্টিযুদ্ধ সংগঠনের জন্য ১৯২৮ সালে “ দি বেঙ্গল এমেচার বক্সিং ফেডারেশন ” নামে এক বক্সিং শিক্ষা প্রতিষ্টান স্থাপন করেন। এই ফেডারেশন গঠন করে প্রথমে তার সম্পাদক ও পরে সভাপতির দায়িত্বভার পালন করেন। বাংলাদেশে সমস্ত বক্সিং প্রতিযোগিতা ইহারই নিয়মে পরিচালিত হয়। 
পরেশলাল রায়ের বহু বাঙালী যুবক বক্সিংএ কৃতি হয়েছেন। ১৯৩৩ সালে সিভিল মিলিট্যারি লড়াইয়ে বেঙ্গল চাম্পিয়ান সন্তোষ দে এবং প্রসিদ্ধ বক্সার ফণীন্দ্রকৃষ্ণ মিত্র তারই শিষ্য। অন্যান্যদের মধ্যে প্রমথ চৌধুরী, নগেন চ্যাটাজী, জোয়াকিম সি. এ মাইনাস, আবুলাল, জনি নাটাল, আর অস্টিন, ডি.গ্যাসপার, কাতিক দত্ত প্রমুখের নাম উল্লেখযোগ্য। একবার ফিলিপাইনের খ্যাতানাম বক্সার ইয়ং টারলেকে পরাজিত করেন। দ্বিতীয় বিশ্বযুদ্ধের সময় সামরিক বাহিনীতে যোগ দিয়ে মেজর পদে উন্নীত হয়েছিলেন।
৩০ ডিসেম্বর ১৯৭৯ সালে তিনি শেষ নিশ্বাস ত্যাগ করেন।
২০০৭ আইসিসি বিশ্ব টুয়েন্টি২০ পরিসংখ্যান

অত্র নিবন্ধটি ২০০৭ সালে প্রথমবারের মতো অনুষ্ঠিত আইসিসি বিশ্ব টুয়েন্টি২০ প্রতিযোগিতার গুরুত্বপূর্ণ পরিসংখ্যান ও রেকর্ড সম্পর্কীয়। ১১ সেপ্টেম্বর থেকে ২৪ সেপ্টেম্বর পর্যন্ত দক্ষিণ আফ্রিকায় প্রতিযোগিতাটি অনুষ্ঠিত হয়। এ প্রতিযোগিতায় ভারত জাতীয় ক্রিকেট দল চ্যাম্পিয়ন হয়।
"টীকা: শীর্ষ ১০ খেলায়াড়ের সেরা বোলিং পরিসংখ্যান দেখানো হলো।"
"টীকা: কেবলমাত্র শীর্ষ ১০ খেলোয়াড়ের রান তালিকায় দেখানো হলো।"
"টীকা: শীর্ষ ১০ সর্বাধিক রানের জুটি লিপিবদ্ধ করা হলো।"
"টীকা: একমাত্র ৫ বা ততোধিক ছক্কার তালিকা উল্লেখ করা হয়েছে।"
"প্রতিযোগিতায় সর্বমোট ছক্কা হয়েছে" - ২৬৫
"টীকা: শীর্ষ ৬ খেলোয়াড়ের পরিসংখ্যান তারিখ অনুযায়ী দেখানো হলো।"
"টীকা: শীর্ষ ৫ খেলোয়াড়ের পরিসংখ্যান দেখানো হয়েছে।"
সালাহউদ্দিন লাভলু

সালাহউদ্দিন লাভলু (জন্ম: ২৪ জানুয়ারি ১৯৬০) একজন বাংলাদেশী অভিনেতা, চিত্রনাট্যকার এবং টেলিভিশন চলচ্চিত্র পরিচালক। তার উল্লেখযোগ্য কাজগুলোর মধ্যে "ব্যস্ত ডাক্তার" (২০০৪), "গরুচোর" (২০০৭), "ঢোলের বাদ্য" (২০০৮) এবং "ওয়ারেন" (২০০৯) এবং উল্লেখযোগ্য টেলিফিল্মগুলোর মধ্যে, "রঙের মানুষ" (২০০৪), "ভবের হাট" (২০০৭), "ঘর কুটুম" (২০০৮), "আলতা সুন্দরী" (২০০৯), "সাকিন সারিসুরি" (২০০৯) ও "হাড় কিপ্‌টে" (২০০৮) অন্যতম। কর্মজীবনে তিনি চারটি বাচসাস পুরস্কার, একটি মেরিল-প্রথম আলো পুরস্কার, একটি সিজেএফবি পারফরম্যান্স পুরস্কারসহ অসংখ্য পুরস্কার অর্জন করেছেন।
১৯৬০ সালের ২৪ শে জানুয়ারি,লাভলু জন্মগ্রহণ এবং বেড়ে উঠেন বাংলাদেশের বর্তমান খুলনা বিভাগের অন্তর্গত কুষ্টিয়া জেলার জুগিয়া গ্রামে।
১৯৭৯ সালে লাভলু বাংলাদেশের রাজধানী ঢাকায় চলে আসেন এবং আরণ্যক নাট্যদলে থিয়েটারে যোগদান করেন। এখানে তিনি ১৯৮৫ সাল পর্যন্ত মঞ্চ নাটকে অভিনয় করেন যদিও তার ইচ্ছা ছিল অন্য কিছু করার।
বাংলাদেশ টেলিভিশনের (বিটিভি) নিজস্ব প্রোডাকশনে কাজ শুরু হওয়ার পর, তিনি বেশ কিছু ধারাবাহিক নাটকে অভিনয় করেন কিন্তু তিনি সুখ্যাতি অর্জন করতে পারেন নি। ১৯৯০ এর প্রথম দিকে, তিনি অন্যরকম কাজ শুরু করেন এবং চিত্রগ্রাহক হিসেবে কাজ শুরু করেন। ১৯৯৭ সালে, ছয় বছর ধরে চিত্রগ্রাহকের কাজ করার পর, তিনি পরিচালক হিসেবে নিজেকে খুজে পাওয়ার লক্ষ্য দেখতে পান।
১৯৯৭ সাল থেকে ২০০৪ সালের মধ্যে, লাভলু আট থেকে নয়টি টেলিভিশন চলচ্চিত্র পরিচালনা করেন। এর মধ্যে "দ্বিচক্রযান" (১৯৯৭),"গহরগাছি" (১৯৯৭),"একজন আয়নাল লস্কর" (১৯৯৯),"আধুলী" (২০০২) এবং "ঘর" (২০০২) উল্লেখযোগ্য । তার এই কাজগুলো সমালোচকদের প্রশংসা অর্জন এবং কিছু চলচ্চিত্র বিভিন্ন পুরস্কার জয়লাভ করে।
২০০৪ সাল থেকে, লাভলু অনেক ধরনের ধারাবাহিক টেলিভিশন নাটকে পরিচালনা এবং অভিনয় করেছেন। "রঙের মানুষ" (২০০৪) তার পরিচালিত প্রথম ধারাবাহিক। এই নাটকের সফলতার পর, তিনি আরো কিছু ধারাবাহিক নাটক নির্মাণ করেন। তারপর থেকে তিনি টেলিভিশন ধারাবাহিক পরিচালনা এবং অভিনয় করে আসছেন। এর মধ্যে অন্যতম দুইটি হল, "ভবের হাট" (২০০৭) এবং "ঘর কুটুম" (২০০৮)। উভয় ধারাবাহিকেই অভিনয় করেছেন চঞ্চল চৌধুরী এবং মোশাররফ করিম।
ধারাবাহিক নাটকের মধ্যে তিনি অনেক টেলিভিশন চলচ্চিত্রে অভিনয় এবং পরিচালনা করেন। যেমন, "গরুচোর" (২০০৭), "পত্র মিতালী" (২০০৭), "স্বপ্নের বিলাত" (২০০৭), "ঢোলের বাদ্য" (২০০৮), "পাত্রী চাই" (২০০৯) এবং "ওয়ারেন" (২০০৯)। তিনি এই নাটকগুলোতে সফলতা এবং পরিচিতি লাভ করেন।
পারস খড্‌কা

পারস খড্কা (; জন্ম: ২৪ অক্টোবর, ১৯৮৭) নেপালি বংশোদ্ভূত প্রথিতযশা ক্রিকেটার। ডানহাতি ব্যাটসম্যান ও ডানহাতি মিডিয়াম ফাস্ট-বোলার হিসেবে ২০০৪ সাল থেকে তিনি নেপাল জাতীয় ক্রিকেট দলে খেলছেন। তার নেতৃত্বে নেপাল দল ২০১০ সালে আইসিসি বিশ্ব ক্রিকেট লীগের পঞ্চম বিভাগে শিরোপা জয় করে। ফলে দলটি ২০১০ সালের আইসিসি বিশ্ব ক্রিকেট লীগের চতুর্থ বিভাগে খেলার যোগ্যতা অর্জন করে। এরফলে তিনি নেপালের ক্রিকেট ইতিহাসে সবচেয়ে সফলতম ক্রিকেটারের মর্যাদা পান। এরপর তার দল আইসিসি বিশ্ব ক্রিকেট লীগের চতুর্থ বিভাগে শিরোপা জয় করে তৃতীয় বিভাগে উত্তীর্ণ হয়। এ সাফল্যে তার দল নিউজিল্যান্ডে অনুষ্ঠিত ২০১৪ সালের ক্রিকেট বিশ্বকাপ বাছাই-পর্বে খেলার যোগ্যতা অর্জন করেছিল।
বিবিসি’র সাথে এক সাক্ষাৎকারে পারস নেপাল ক্রিকেট দলের নিয়ন্ত্রক সংস্থা নেপাল ক্রিকেট সংস্থা (সিএএন)’র স্বেচ্ছাচারী মনোভাবের জন্য সমালোচনা করেন। তার মতে, সংস্থার পেশাদার মনোবৃত্তি গ্রহণে আগ্রহের অভাব রয়েছে ও বড়ধরনের প্রাতিষ্ঠানিক চুক্তিতে আবদ্ধ হচ্ছে না।
ক্রিকেটের পাশাপাশি ফুটবল খেলায় আগ্রহ রয়েছে খড্কার। তিনি লিভারপুল ফুটবল ক্লাবের একনিষ্ঠ সমর্থক। এ দলের অধিনায়ক স্টিভেন জেরার্ডকে তিনি তার আদর্শ হিসেবে মানেন। বিদ্যালয়ে অধ্যয়নকালীন সময়ে বাস্কেটবল খেলায়ও অংশগ্রহণ করেছেন তিনি।
রত্না ঘোষাল

রত্না ঘোষাল (English: Ratna Ghoshal) ভারতীয় একজন জনপ্রিয় অভিনেত্রী। তিনি প্রধানত পার্শ্বঅভিনেত্রী হিসেবেই অভিনয় করেন। তিনি "রাজা রামমোহন" চলচ্চিত্রে অভিনয়ের মাধ্যমে এই জগতে পা রাখেন। তিনি পঞ্চাশটিরও বেশি চলচ্চিত্রে অভিনয় করেন।
পিতা গোপাল চন্দ্র ঘোষাল ও মাতা আশালতা ঘোষালের মেয়ে রত্না ঘোষাল। দি একাডেমি স্কুল থেকে তিনি উচ্চমাধ্যমিক পাস করেন। ১৯৮০ সালে তিনি একটি নর্তক গোষ্ঠী নিয়ে আমেরিকা ও কানাডা গিয়েছিলেন। তিনি প্রযোজক সুশীল দাসকে বিয়ে করেন। বিয়ের আগে অভিনেতা-পরিচালক সত্য বন্দ্যোপাধ্যায়ের সাথে তার অত্যন্ত সুসম্পর্ক ছিল।
বিজয় বসু পরিচালিত "রাজা রামমোহন" তার প্রথম অভিনীত চলচ্চিত্র। মুখ্য ভূমিকায় অভিনয়ের আগে তিনি ১৯৬৭ সালে "দেবী তীর্থ কামরুপ কামাখ্যা" ও "কেদার রাজা" চলচ্চিত্রদ্বয়ে অভিনয় করেন। "পান্না হীরে চুনি" চলচ্চিত্রে তিনি প্রথম মুখ্য ভূমিকায় অভিনয় করেন। ১৯৮৯ সালে তিনি "ইউনিফোকাস" নামের একটি প্রযোজনা প্রতিষ্ঠান প্রতিষ্ঠা করেন। প্রতিষ্ঠানটি অনেক বাংলা ও হিন্দি ধারাবাহিক নির্মাণ করে।
মোহিত শর্মা

মোহিত মহীপাল শর্মা (; জন্ম: ১৮ সেপ্টেম্বর, ১৯৮৮) হরিয়ানা রাজ্যের বল্লভগড় এলাকায় জন্মগ্রহণকারী ভারতীয় ক্রিকেটার। ডানহাতি মিডিয়াম-ফাস্ট বোলার হিসেবে ভারত ক্রিকেট দলে খেলছেন। পাশাপাশি হরিয়ানার হয়ে ভারতের প্রথম-শ্রেণীর ক্রিকেটে অংশগ্রহণ করছেন। বিশ্বের সুপরিচিত পেস বোলিং কোচ ইয়ান পন্টের নির্দেশনায় শর্মা ২০১২-১৩ মৌসুমে রঞ্জি ট্রফিতে ৭ খেলায় ২৩ গড়ে ৩৭ উইকেট লাভ করেছিলেন। এরপর ২০১৩ মৌসুমে ইন্ডিয়ান প্রিমিয়ার লিগে চেন্নাই সুপার কিংসের সাথে চুক্তিবদ্ধ হন। ঐ মৌসুমে তিনি ২০ উইকেট লাভ করেন ১৫ খেলায়। সাধারণতঃ তিনি পাওয়ারপ্লে সময়কালীন বোলিং করেন।
জিম্বাবুয়ে সফরে অনুষ্ঠিত ৪র্থ একদিনের আন্তর্জাতিকের মাধ্যমে তার ওডিআই অভিষেক ঘটে। খেলায় তিনি মিতব্যয়ী বোলিং করেন। উদ্বোধনী ব্যাটসম্যান সিকান্দার রাজাকে তার ৪র্থ ওভারে আউট করে প্রথম উইকেট লাভ করেন। সন্দ্বীপ পাতিলের পর তিনি হচ্ছেন দ্বিতীয় ভারতীয় ক্রিকেটার যিনি অভিষেকেই ম্যান অব দ্য ম্যাচের পুরস্কার লাভ করার গৌরব অর্জন করতে পেরেছেন।
মুকুল নিকেতন উচ্চ বিদ্যালয়, ময়মনসিংহ

মুকুল নিকেতন উচ্চ বিদ্যালয় হচ্ছে বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ময়মনসিংহ সদর উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৭০ সালে বিদ্যালয়টি প্রতিষ্ঠা করেন অধ্যক্ষ আমীর আহাম্মদ চৌধুরী রতন ও ময়মনসিংহ জেলা মুকুল ফৌজ।
বিদ্যালয়টি ময়মনসিংহ শহরের প্রাণ কেন্দ্রে ময়মনসিংহ রেলওয়ে স্টেশনের কাছে অবস্থিত ১০, মহারাজা রোডে শ্রী শ্রী কানাই মন্দিরের পাশে অবস্থিত। এতে বর্তমানে ছেলে এবং মেয়েদের পৃথক পৃথক ভবন রয়েছে। বিদ্যালয়টিতে ছেলেদের জন্য আবাসিক ব্যবস্থা আছে।
১৯৭০ সালে অধ্যক্ষ আমীর আহাম্মদ চৌধুরী রতন এর হাত ধরে বিদ্যালয়টি অসহায়, গরীব, দুস্থ ছেলে-মেয়েদের বিনা বেতনে শিক্ষাদানের মাধ্যমে তার পথ চলা শুরু করে। বিদ্যালয়টির সাথে যুক্ত আছে মুকুল ফৌজের একনিষ্ঠ কর্মীগণ। বিদ্যালয়টি প্রথম যাত্রা শুরু করে বাঁশের টালাইয়ের বেড়া দেয়া ছাউনির নিচে। কাল ক্রমে আজ সেখানে হাজার হাজার ছাত্র-ছাত্রীর পদচারণা। বিদ্যালয়টি অত্যন্ত শৃঙ্খলার মধ্য দিয়ে শুরু থেকে পরিচালিত হয়ে আসছে। যার মূল কারিগর হচ্ছেন বিশিষ্ট শিক্ষাবিদ, ক্রীড়া ও সাংস্কৃতিক ব্যক্তিত্ব অধ্যক্ষ আমীর আহাম্মদ চৌধুরী রতন।
বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম।এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম। বিদ্যালয়টির বিভিন্ন ক্ষেত্রে রয়েছে জাতীয় পুরস্কার।
পল্লী উন্নয়ন

পল্লী উন্নয়ন বলতে সাধারণতঃ জীবন ও অর্থনৈতিক মান উন্নয়নের প্রক্রিয়াকে বুঝানো হয় যা পৃথক ও বিক্ষিপ্ত জনবহুল এলাকার সাথে পারস্পরিক সম্পর্কযুক্ত। প্রচলিত ধারায় পল্লী উন্নয়ন কৃষি ও বনের ন্যায় প্রাকৃতিক সম্পদকে ঘিরে কেন্দ্রীভূত হয়েছে। কিন্তু বৈশ্বিক উৎপাদন ব্যবস্থা ও শহরাঞ্চলের উত্তরোত্তর পরিবর্তনের ফলে গ্রাম্য এলাকার বৈশিষ্ট্যাবলী দ্রুত পরিবর্তিত হচ্ছে। সম্পদের বিচ্ছুরণ ও অর্থনীতির মূল চালিকাশক্তি হিসেবে কৃষিজ সম্পদের পরিবর্তে পর্যটন, উৎপাদক এবং বিনোদন ব্যবস্থা স্থলাভিষিক্ত হয়েছে। গ্রামীণ জনগোষ্ঠীর উন্নয়নের ধারায় সম্পৃক্ততার ফলে উন্নয়নের লক্ষ্যস্থলকে বৃহৎ দৃষ্টিতে প্রসারণ ঘটানোয় কৃষি অথবা প্রাকৃতিক সম্পদভিত্তিক ব্যবসার পরিবেশ সৃষ্টি হয়েছে। শিক্ষা, উদ্যোক্তা, বাহ্যিক অবকাঠামো ও সামাজিক অবকাঠামো গ্রাম্য এলাকায় গুরুত্বপূর্ণ ভূমিকা পালন করছে। এছাড়াও পল্লী উন্নয়নের অন্যতম বৈশিষ্ট্য হিসেবে রয়েছে স্থানীয়ভাবে উৎপাদিত অর্থনৈতিক উন্নয়ন পরিকল্পনা। বিপরীতক্রমে শহুরে এলাকার সাথে অনেক বিষয়ে মিল থাকলেও গ্রাম্য এলাকার সাথে একে-অপরের পার্থক্য বিশাল ও ব্যাপক। এ প্রেক্ষিতে পল্লী উন্নয়নের বিভিন্ন কৌশল ও রূপরেখা বিশ্বব্যাপী প্রচলিত রয়েছে।
পল্লী এলাকার সামাজিক ও অর্থনৈতিক উন্নয়নের ওপর নির্ভর করে পল্লী উন্নয়ন কৌশল গ্রহণ করা হয়ে থাকে। সচরাচর পল্লী উন্নয়ন পরিকল্পনা স্থানীয় অথবা আঞ্চলিক কর্তৃপক্ষ, আঞ্চলিক উন্নয়ন সংস্থা, বেসরকারী সংস্থা, সরকার ব্যবস্থা অথবা আন্তর্জাতিক উন্নয়ন সংগঠনের মাধ্যমে শীর্ষ থেকে নিম্ন পর্যায় পর্যন্ত প্রয়োগ করা হয়। তারপরও স্থানীয় জনসাধারণ উন্নয়নের ধারায় সম্পৃক্ততার লক্ষ্যে নিজস্ব পরিকল্পনাও গ্রহণ করতে পারে। তবে এ সংজ্ঞাটি উন্নয়নশীল দেশের জন্য প্রযোজ্য না-ও হতে পারে। তবুও অনেক উন্নয়নশীল দেশসমূহ পল্লী উন্নয়ন পরিকল্পনা গ্রহণে বেশ সক্রিয়। গ্রামীণ সরকার নীতিতে পল্লী উন্নয়নের প্রধান উৎস হচ্ছে অনুন্নত গ্রামগুলোকে উন্নয়নের ধারায় সম্পৃক্ত করা।
পল্লী উন্নয়নের উদ্দেশ্যাবলী হিসেবে গ্রামীণ জীবনধারার সাথে গ্রামীণ জনগোষ্ঠীর উন্নয়নকে সম্পৃক্ত করার পথ খোঁজা ও গ্রামীণ এলাকায় অবস্থান করে মৌলিক চাহিদাগুলো পূরণ করা। বহিরাগত কোন ব্যক্ত খুব সহজেই এলাকার অবস্থা, সংস্কৃতি, ভাষা ও অন্যান্য অতি প্রচলতি বিষয়বস্তুর সাথে নিজের অবস্থান মেলে ধরতে পারেন না। কিন্তু সাধারণ মানুষেরা গ্রামীণ অবকাঠামো উন্নয়নে তাদের উপযোগী কৌশল গ্রহণে খুব সহজেই সম্পৃক্ত হতে পারে। নেপাল, ভারত, বাংলাদেশের ন্যায় উন্নয়নশীল দেশসমূহে গৃহীত সমন্বিত উন্নয়ন কৌশল নিবিড়ভাবে পর্যবেক্ষিত হয়েছে। এ প্রেক্ষিতে অনেক কলা-কৌশল ও চিন্তাধারা পল্লী উন্নয়নে ব্যবহৃত হয়েছে।
হিরাগানা

হিরাগানা () জাপানি ভাষার ৩টি ব্যবহৃত লিপির মধ্যে একটি। হিরাগানা জাপানি লিখন পদ্ধতির প্রাথমিক লিপি। হিরাগানা লিপিটি কাতাকানা লিপি এবং কাঞ্জি লিপির সঙ্গে বরাবরে ব্যবহার করা হয়। জাপানি ভাষাতে হিরাগানা লিপিটি স্থানীয়, দেশ্যভূত এবং মূলত জাপানি শব্দ লিখতে, এবং ব্যাকরণগত উপাদানের জন্য কাঞ্জির সঙ্গে ব্যবহৃত হয়। ইতিহাসে হিরাগানার অক্ষরগুলি মেয়েলী হিসেবে গণ্য করা হত।
হিরাগানা লিপির অক্ষরগুলিটি "মান্'য়ৌগানা" থেকে বিকশিত হল। ৫ম শতাব্দীতে গৃহীত চীনা অক্ষরগুলির উচ্চারণকে বোঝার জন্য মান্'য়ৌগানা তৈরি করা যায়। মান্'য়ৌগানার প্রাচীনতম উদাহরণ "ইনারিয়ামা তলোয়ার"তে লেখা আছে। এই তলোয়ার (৪৭১ খ্রিস্টাব্দ) এর মধ্যে তৈরি করা হয়েছিল বলে মনে করা হয়। হিরাগানার আকার চীনার জড়ানো লিপি থেকে উদ্ভূত হয়েছে।
নিচের চিত্রে জড়ানো লিপির দ্বারা মান্'য়ৌগানা থেকে হিরাগানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য হিরাগানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ।
হিরাগানা যখন প্রথমে বিকশিত হয়েছিল তখন হিরাগানা প্রত্যেকের দ্বারা স্বীকার করা হয় নি। শিক্ষিত বা গণ্যমান্য কেবল কাঞ্জির ব্যবহার করতে পছন্দ করত। ইতিহাসে জাপানে স্বাভাবিক অক্ষর (কাঞ্জি) পুরুষের দ্বারাই ব্যবহার হত, তাকে জাপানি ভাষাতে "ওতোকোদে" (男手) "পুরুষদের লেখা" বলা হত, যখন কাঞ্জি থেকে উদ্ভূত জড়ানো লিপিকে "সৌশো" বলা হত, যেটা মহিলাদের দ্বারা ব্যবহার হরা হত। মহিলারা সমাজে সাধারণভাবে পুরুষদের মত শিক্ষার একই মাত্রায় অনুমতিও পেত না, তাই হিরাগানার জনপ্রিয়তা প্রথমে মহিলাদের মধ্যে তৈরি হয়। আর তাই হিরাগানা লিপিটি প্রথমে ব্যাপকভাবে আদালতের মহিলাদের মধ্যে নিজের ব্যক্তিগত যোগাযোগ ও সাহিত্য লেখার জন্যে ব্যবহৃত হয়।
এই ঘটনা থেকেই বিকল্প নাম "ওন্-নাদে" (女手) "মহিলাদের লেখা" তৈরি হয়।
পুরুষ লেখকরা পরে সাহিত্য লেখার জন্যে হিরাগানার ব্যবহার করতে শুরু করে। তখন হিরাগানা ব্যক্তিগত চিঠি মত বেসরকারী লেখার জন্য ব্যবহৃত হত, কিন্তু কাতাকানা এবং কাঞ্জি সরকারী নথি লেখার জন্য ব্যবহৃত হত। আধুনিক কালে, হিরাগানার ব্যবহার কাতাকানার লেখার সঙ্গে মিশ্রিত হয়ে উঠেছে।
১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়।
মূলত, প্রতিটি ধ্বনির জন্য একাধিক সম্ভাব্য হিরাগানা ছিল। ১৯০০ সালে, পদ্ধতিটিকে সরলীকৃত করা হয়েছিল যাতে প্রতিটি ধ্বনির শুধু একটাই হিরাগানা হবে। অবচিত হিরাগানা এখন 変体仮名 "হেন্তাইগানা" নামে পরিচিত হয়। বর্তমানের আধুনিক জাপানি ভাষাতে হিরাগানা লিপিটি স্থানীয়, দেশ্যভূত এবং মূলত জাপানি শব্দ লিখতে, এবং ব্যাকরণগত উপাদানের জন্য কাঞ্জির সঙ্গে ব্যবহার হয়।
হিরাগানা লিপিতে ৪৮টি অক্ষর গঠিত:
মারইয়াম জাকারিয়া

মারইয়াম জাকারিয়া () একজন ইরানি মডেল, অভিনেত্রী এবং নৃত্যশিল্পী, যিনি বলিউড এবং দক্ষিণ ভারতীয় চলচ্চিত্রে অভিনয় করেন। তিনি "এজেন্ট বিনোদ" (২০১২) চলচ্চিত্র এবং প্রাপ্তবয়স্ক কমেডি "গ্র্যান্ড মাস্তি" (২০১৩) চলচ্চিত্রের জন্যে পরিচিত।
মারইয়াম জাকারিয়া সুইডেনে মডেল, নৃত্যশিক্ষক ও নৃত্য পরিকল্পনাকার হিসেবে কাজ করতেন। তিনি বলিউডে একটি নৃত্য স্কুল প্রতিষ্ঠা করেন। দি ইন্দিস্ক ডান্স স্টুডিও সুইডেনে প্রথম নৃত্য স্কুল ছিল। তিনি ২০০৯ সালে বলিউডে কাজ করার জন্য মুম্বাই শহরে চলে আসেন। বিভিন্ন টেলিভিশন বিজ্ঞাপনের মডেল হিসেবে তিনি কাজ করা শুরু করেন। তার সবচেয়ে উল্লেখযোগ্য বিজ্ঞাপনচিত্রগুলো হচ্ছে সেট ওয়েট এবং লেইজ। তিনি ইমরান খানের সাথে কোকাকলার একটি বিজ্ঞাপনচিত্রে অভিনয় করেন।
তামিল চলচ্চিত্র পরিচালক সুন্দারা চিদাম্বারাম পিল্লাই ইউটিউবে জাকারিয়ার নাচ দেখে তাকে নাগারাম(২০১০) ছবিতে আইটেম হিসেবে স্বাক্ষর করান। ১০০% লাভ ছবিতে দিয়ালো দিয়ালো গানটি তাকে বলিউডে সফলতা এনে দেয়। তিনি তেলুগু ছবি মাদাথা কাজা(২০১১) ছবিতে আল্লারি নরেশের পাশাপাশি নেতৃস্থানীয় অভিনেত্রীর ভূমিকায় অভিনয় করেন এবং অর্জুনা ছবিতে নেতৃস্থানীয় অভিনেত্রী হিসাবে অভিনয় করেন। ২০১২ সালে তিনি মুয়াযযাম বেগের পরিচালিত সাদ্দা আড্ডা ছবিতে দিল্লি কি বিল্লি গানে অভিনয় করেন। সাইফ আলী খানের ছবি এজেন্ট ভিনোদে তিনি ফারহা নামে কারীনা কাপুর এর পাশাপাশি দিল মেরে মুফত কা গানে অভিনয় করেন যা তাকে বলিউডে খ্যাতি এনে দেয়। একই বছরে তিনি ইন্দ্র কুমারের গ্র্যান্ড মাস্তি ছবিতে আফতাব শিভদাসানির বিপরীতে অভিনয় করেন। ছবিটি ১৩ই সেপ্টেম্বর, ২০১২ মুক্তি পায়। গ্র্যান্ড মাস্তি বলিউডের এ সার্টিফিকেট (শুধুমাত্র প্রাপ্তবয়স্কদের জন্য) প্রাপ্ত ব্যবসাসফল ছবি যা পরবর্তীতে বলিউডের ১০০ কোটি ক্লাবে জায়গা করে নেয়। ছবিটি ভারতীয় বক্স অফিস সুপারহিট হিসেবে ঘোষণা করে।
তিনি ২০১২ সালে হিন্দু ধর্মে ধর্মান্তরিত হয়ে কোরিওগ্রাফার অরবিন্দ ঠাকুরকে বিয়ে করেছিলেন। ২০১৩ সালে তাদের এক ছেলে আর্য ঠাকুর জন্ম নেয়।
বিমল মুখোপাধ্যায়

বিমল মুখোপাধ্যায়ের জন্ম ১৯০৩ সালে বর্তমান উড়িষ্যার গঞ্জাম জেলায় ৷ তাঁর পৈতৃক বাসস্থান ছিল অধুনা পশ্চিমবঙ্গের রাজধানী কোলকাতার বিখ্যাত পটলডাঙা স্ট্রীটে ৷
১৯২৬ খ্রিষ্টাব্দের ১২ই ডিসেম্বর অশোক মুখোপাধ্যায়ের নেতৃত্বে বিমল মুখোপাধ্যায়, আনন্দ মুখোপাধ্যায় ও মণীন্দ্র ঘোষ কলকাতা শহরের টাউন হল থেকে চারটি সাইকেলে করে বিশ্বভ্রমণের জন্য যাত্রা করেন। তারা বিবেকান্দ সেতু পেরিয়ে চন্দননগর, বর্ধমান, রাঁচি, বেনারস, এলাহাবাদ হয়ে দিল্লি পৌঁছন। দিল্লিতে তারা বিদেশযাত্রার অনুমতিপত্র লাভ করে আলোয়ার, জয়পুর, গোয়ালিয়র, ভরতপুর, দুঙ্গারগড় ও প্রতাপগড়ের রাজাদের আমন্ত্রণ রক্ষা করেন। সেখান থেকে তারা আজমির, উদয়পুর হয়ে যোধপুর যান। যোধপুর থেকে তারা থর মরুভূমির মধ্য দিয়ে দুই মাস ধরে যাত্রা করে হায়দ্রাবাদ ও করাচি পৌঁছন। করাচি থেকে বি আই কোম্পানীর জাহাজে করে বাসরা পৌছে সেখান থেকে মরুভূমির পথে তারা বাগদাদ হয়ে সিরিয়ায় প্রবেশ করেন। বিশ্বভ্রমনের কাহিনী গুলি লিপিবদ্ধ করে রাখতে বিমল মুখোপাধ্যায়ের মা তাকে উতসাহিত করেন।
কাতাকানা

কাতাকানা () জাপানি ভাষার ৩টি ব্যবহারিত লিপি থেকে ১টি ব্যবহারিত শব্দলিপি। কাতাকানা লিপিটি হিরাগানা লিপি এবং কাঞ্জি লিপির সঙ্গে বরাবরে ব্যবহার করা হয়। জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়, এবং কখনো কখনো জোর দেওয়া জন্য কাঞ্জি বা হিরাগানাকেও প্রতিস্থাপন করে। ইতিহাসে কাতাকানার অক্ষরগুলি পুরুষালী হিসেবে গণ্য করা হত।
কাতাকানা বৌদ্ধ সন্ন্যাসী দ্বারা প্রারম্ভিক হেইআন্ কালের মধ্যে উন্নত হয়েছিল "মান্'য়ৌগানা" আক্ষর থেকে। উদাহরণস্বরূপ, কাতাকানা লিপির "কা" カ মান্'য়ৌগানা কিপির "কা" 加 অক্ষরের বাম দিকের সম্প্রসারণে তৈরি।
নিচের চিত্রে জড়ানো লিপির দ্বারা মান্'য়ৌগানা থেকে কাতাকানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য কাতাকানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ।
কাতাকানার জনপ্রিয়তা প্রাথমিকভাবে শুধু পুরুষদের মধ্যে ছিল, তাই একসময়ে কাতাকানা লিপিটিকে পুরুষালী হিসেবে গণ্য করা হত।
১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়। বর্তমানের আধুনিক জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়।
ইতিহাসে জাপান অন্যান্য দেশের উপর যখন শাসিত ছিল, তখন জাপানের ৩টি লিপি থেকে শুধু কাতাকানা লিপিটি কিছু ভাষা দ্বারা গৃহীত করা হয়, আজ পর্যন্ত কাতাকানা লিপির ব্যবহার পালাউ ভাষা, ওকিনাওয়া ভাষা এবং আইনু ভাষাতে হয়।
কাতাকানা লিপিতে ৪৮টি অক্ষর গঠিত:
ফিনিন

হানিউ ফিনিন (), সংক্ষেপে ফিনিন বলতে মূল মহাদেশীয় চীনা ভূখণ্ড তথা গণপ্রজাতন্ত্রী চীনে প্রচলিত প্রমিত ম্যান্ডারিন চীনা ভাষার সরকারি রোমানীকরণ পদ্ধতিটিকে বোঝায়। ম্যান্ডারিন চীনা ভাষাটি চীনা অক্ষরে লেখা হলেও যেসব শিক্ষার্থী ইতিমধ্যেই রোমান তথা লাতিন বর্ণমালার সাথে পরিচিত (যেটির বিভিন্ন সংস্করণ ইংরেজি, ফরাসি ও অন্যান্য বহু ইউরোপীয় ভাষাতে ব্যবহৃত হয়ে থাকে), তাদেরকে ম্যান্ডারিন চীনা ভাষা শিক্ষা দেওয়ার সময় ফিনিন পদ্ধতিটিকে প্রায়শই ব্যবহার করা হয়। ম্যান্ডারিন চীনা একটি সুরেলা ভাষা, তাই ফিনিন পদ্ধতিটিতে ধ্বনিদলের সুর নির্দেশ করার জন্য চারটি "হরকত" বা ধ্বনি/সুর নির্দেশক বিশেষ চিহ্ন অন্তর্ভুক্ত আছে। তবে চীনা ভূখণ্ডের বাইরে প্রায়শই চীনা ব্যক্তি ও স্থাননাম লাতিন বর্ণে বানান করার সময় এবং কম্পিউটার যন্ত্রে চীনা অক্ষর প্রবেশ করানোর সময় ঐ হরকতগুলিকে বাদ দেওয়া হয়। "হানিউ" (বা আরও সঠিকভাবে "হান-ইউ", , () আক্ষরিক অর্থে "হান চীনা"দের ভাষা অর্থাৎ চীনদেশের ব্যাপকভাবে প্রচলিত চীনা ভাষাকে বোঝায়। অন্যদিকে , "ফিনিন" (বা আরও সঠিকভাবে "ফিন-ইন", , ()) বলতে "বানানকৃত ধ্বনিসমূহ" বোঝায়।
কয়েকজন চীনা ভাষাবিজ্ঞানীর (যাদের মধ্যে অন্যতম ছিলেন ভাষাবিজ্ঞানী চৌ ইঔকুয়াং) একটি দল ১৯৫০-এর দশকে ফিনিন পদ্ধতিটি উদ্ভাবন করেন। এটি চীনা ভাষার পূর্ববর্তী রোমানীকরণ পদ্ধতিগুলির উপর ভিত্তি করে সৃষ্টি করা হয়। চীনা সরকার ১৯৫৮ সালে এটিকে প্রথম প্রকাশ করে। তারপরে এটিকে বেশ কয়েকবার সংশোধন করা হয়। আন্তর্জাতিক মান সংস্থা আইএসও ১৯৮২ খ্রিস্টাব্দে ফিনিন পদ্ধতিটিকে একটি আন্তর্জাতিক আদর্শ হিসেবে গ্রহণ করে। ১৯৮৬ সালে জাতিসংঘ একইভাবে ফিনিনকে গ্রহণ করে। ২০০২ ও ২০০৯ সালে তাইওয়ানে ফিনিনকে আদর্শ পদ্ধতি হিসেবে প্রতিষ্ঠা করার চেষ্টা করা হয়েছিল, কিন্তু চীনের সাথে তাইওয়ানের সম্পৃক্ততা বৃদ্ধি পাবে, এই কারণে সেগুলি গৃহীত হয়নি, ফলে বর্তমানে তাইওয়ানে কোনও একটিমাত্র আদর্শ বা প্রমিত রোমানীকরণ প্রতিবর্ণীকরণ পদ্ধতি প্রতিষ্ঠিত নয়, বরং একাধিক রোমানীকরণ পদ্ধতি পাশাপাশি প্রচলিত।
ফিনিন পদ্ধতিতে লাতিন বর্ণগুলি ব্যবহার করা হলেও এটির সাথে ইংরেজি, ফরাসি, জার্মান, ইত্যাদি ভাষাতে ঐ একই বর্ণের ধ্বনির সাথে মিল থাকতেও পারে, বা না-ও থাকতে পারে। যেমন ফিনিন পদ্ধতিতে ব্যবহৃত "zh" দিয়ে যে ব্যঞ্জনধ্বনিটি নির্দেশ করা হয়, তার সাথে ইংরেজি "z" বা "h" ধ্বনি দুইটির কোনোই মিল নেই। ফিনিন "zh"-এর উচ্চারণ অনেকটা (বাংলা ট-এর মত) জিহ্বার ডগা উল্টিয়ে ঊর্ধ্বতালুতে রেখে "চ" উচ্চারণ করলে যে ধ্বনিটি পাওয়া যায়, তার মতো। এরকম আরও অনেকগুলি ফিনিন বর্ণের সাথে ইউরোপীয় ভাষাগুলির লাতিন বর্ণগুলির ধ্বনির কোনও সম্পর্ক নেই। ফলে দেখতে লাতিন বর্ণের মতো লাগলেও ফিনিনের বিশেষ জ্ঞান ছাড়া এটি ঐসব ভাষার বক্তাদের পক্ষে সহজেই উচ্চারণ করা সম্ভব নয়।
চীনা শব্দগুলির বানান ও উচ্চারণ বর্ণের পরে বর্ণ সাজিয়ে নয়, বরং সাধারণত আদ্যাক্ষর ও অন্তিমাক্ষর এই দুইয়ের সাপেক্ষে প্রদান করা হয়, কেননা চীনা ভাষার শব্দগুলি খণ্ডীয় ধ্বনিমূল ভিত্তিক। আদ্যবর্ণগুলি হল প্রারম্ভিক ব্যঞ্জনবর্ণ বা ব্যঞ্জনধ্বনি, অন্যদিকে অন্তিমবর্ণগুলি হল একটি মধ্যবর্ণ (কোনও স্বরধ্বনি/বর্ণের ঠিক আগে আসা অর্ধস্বরধ্বনি), একটি কেন্দ্রীয় স্বরধ্বনি/বর্ণ এবং একটি ধ্বনিদল সমাপ্তিসূচক অন্তিম স্বরধ্বনি বা ব্যঞ্জনধ্বনি।
নৃগোষ্ঠী

নৃগোষ্ঠী () বলতে কোনও মানবসমাজে বিদ্যমান বহুসংখ্যক মানুষের একটি গোষ্ঠীকে বোঝায় যার সদস্যরা কিছু অংশিদারী সামাজিক অভিজ্ঞতা ও বৈশিষ্ট্যের ভিত্তিতে একে অপরের সাথে একাত্মতা প্রকাশ করে এবং অনুরূপ অন্যান্য গোষ্ঠী থেকে নিজেদেরকে স্বতন্ত্র হিসেবে গণ্য করে। অংশীদারী অভিজ্ঞতা ও বৈশিষ্ট্যগুলি ইতিহাস, ঐতিহ্য, পূর্বপুরুষ, বংশ, ভাষা, সংস্কৃতি, ধর্ম, সামাজিক রীতিনীতি, ইত্যাদির যেকোনও ধরনের সমবায় হতে পারে। তাত্ত্বিকভাবে নৃগোষ্ঠী এমন এক ধরনের সামাজিক বিভাজন যার সাথে মানুষের আর্থ-সামাজিক মর্যাদার কোনও সম্পর্ক নেই; বরং একই নৃগোষ্ঠীতে সমাজের সকল আর্থ-সামাজিক স্তরের মানুষ থাকতে পারে।
যদিও নৃগোষ্ঠী ও জাতি দুইটি স্বতন্ত্র ধারণা, তার পরেও কখনও কখনও নৃগোষ্ঠীগত জাতীয়তাবাদের (Ethnic nationalism) ক্ষেত্রে নৃগোষ্ঠী ও জাতি পরিভাষা দুইটি সম অর্থে ব্যবহৃত হতে পারে। নৃগোষ্ঠী সাথে সম্পর্কিত কিন্তু স্বতন্ত্র আরেকটি ধারণা হল নরগোষ্ঠী (Race), যাতে সাংস্কৃতিক অনুষঙ্গের চেয়ে শারীরিক বৈশিষ্ট্যগুলির উপরে বেশি জোর দেওয়া হয়।
নৃগোষ্ঠীগত পরিচয় মানুষ বংশানুক্রমে অর্জন করতে পারে, কিংবা যে সমাজে বাস করে তার উপর ভিত্তি করে এই পরিচয় নির্মিত হতে পারে। একটি নৃগোষ্ঠীকে সাংস্কৃতিক ঐতিহ্য, বংশ, অভিন্ন উৎস-সংক্রান্ত পৌরাণিক কাহিনী বা কিংবদন্তি, ইতিহাস, মাতৃভূমি, ভাষা, উপভাষা, প্রতীকী ব্যবস্থা যেমন ধর্ম, পুরাণ, ধর্মীর আচারানুষ্ঠান, রন্ধনশৈলী, পোশাকশৈলী, শিল্পকলা, এমনকি বাহ্যিক দৈহিক রূপ, ইত্যাদির অংশীদারিত্বের ভিত্তিতে সংজ্ঞায়িত করা হয়।
নৃগোষ্ঠীর ধারণাটি সুদৃঢ় ও সুস্পষ্ট বিভাজনমূলক নয়, বরং স্থিতিস্থাপক ও পরিবর্তনশীল। ভাষিক সরণ (language shift), ভিন্ন সংস্কৃতি আত্তীকরণ (acculturation), পরিগ্রহণ (adoption) এবং ধর্মান্তরকরণ (religious conversion) ইত্যাদি প্রক্রিয়ার মাধ্যমে কোনও ব্যক্তি বা গোষ্ঠী এক নৃগোষ্ঠী পরিত্যাগ করে আরেক নৃগোষ্ঠীর সদস্যে পরিণত হতে পারে। একটি নৃগোষ্ঠী থেকে অনেকগুলি উপগোষ্ঠী বা গোত্রের উৎপত্তি হতে পারে। এই অপত্য উপগোষ্ঠীগুলি সময়ের সাথে সাথে সবর্ণবিবাহ কিংবা ভৌগোলিক বিচ্ছিন্নতার কারণে তাদের মাতৃ-নৃগোষ্ঠী থেকে বিচ্ছিন্ন হয়ে স্বতন্ত্র নৃগোষ্ঠীতে পরিণত হতে পারে। এর বিপরীতে অতীতে পৃথক ছিল, এমন একাধিক নৃগোষ্ঠী একত্রিত বা সংযুক্তি হয়ে একটি সর্ব-নৃগোষ্ঠী (Pan-ethnicity) গঠন করতে পারে এবং এইরূপ মিলনের শেষ পরিণতি হিসেবে একটি মাত্র নৃগোষ্ঠীর উদ্ভব হতে পারে। বিভাজনের মাধ্যমেই হোক বা সম্মিলনের মাধ্যমেই হোক, নতুন ও পৃথক কোনও নৃগোষ্ঠী গঠিত হওয়ার ঘটনাটিকে "নৃগোষ্ঠীর উদ্ভব" (Ethnogenesis) বলা হয়।
নৃগোষ্ঠীর প্রকৃতি নিয়ে এখনও বিশেষজ্ঞ পণ্ডিতদের মধ্যে বিতর্ক চলমান। আদিমবাদীরা (Primordialists) নৃগোষ্ঠীগুলিকে একটি বাস্তব ঘটনা হিসেবে গণ্য করেন, যাদের বিভিন্ন বৈশিষ্ট্য প্রাচীনকাল থেকে বর্তমান পর্যন্ত টিকে আছে। এর বিপরীতে অন্য অনেক পণ্ডিত নৃগোষ্ঠীগুলিকে এক ধরনের সামাজিক নির্মিতি হিসেবে গণ্য করেন; তাদের মতে সমাজের প্রচলিত নিয়ম মেনে ব্যক্তির গায়ে এক ধরনের নৃগোষ্ঠীগত পরিচয় এঁটে দেওয়া হয়।
সজল নূর

আব্দুন নূর সজল (জন্ম: ২০ ফেব্রুয়ারি ১৯৮০) একজন বাংলাদেশী টেলিভিশন ও চলচ্চিত্র অভিনেতা এবং মডেল। টেলিভিশনে অভিনয় শুরু করার আগে সজল মডেলিংয়ের মাধ্যমে তার ক্যারিয়ার শুরু করেছিলেন। তিনি বেশ কিছু চলচ্চিত্রেও কাজ করেছেন। তাঁর উল্লেখযোগ্য কাজের মধ্যে রয়েছে জ্বীন, হারজিৎ, "রান আউট"। তার অসামান্য অভিনয়ের জন্য মেরিল-প্রথম আলো পুরস্কার পেয়েছেন।
সজল নুর একটি মুসলিম পরিবারে জন্মগ্রহণ করেন। তিনি জাহাঙ্গীরনগর বিশ্ববিদ্যালয় হতে ব্যবসায় প্রশাসন বিদ্যায় উচ্চশিক্ষা লাভ করেন।
সজল বাংলাদেশে বর্তমান সময়ের অন্যতম জনপ্রিয় অভিনেতাদের একজন, তিনি মিডিয়াতে উপস্থাপক এবং মডেল হিসাবে পদার্পণ করেন। তিনি আফজাল হোসেন পরিচালিত "স্টারশিপ কনডেন্সড মিল্ক" এর টিভি বাণিজ্যিকের মাধ্যমে নিজেকে পর্দায় উপস্থাপন ছিলেন এবং তাকে "কিউট শ্যাম্পুর" টিভিসির মডেল হিসাবে বেছে নেওয়া হয়। সজল নূর ২০০০ সালে "ভার্জিন টাগডুম টাগডুম" নামে একটি জনপ্রিয় ম্যাগাজিন শোতে উপস্থাপক হিসাবে তার কেরিয়ার শুরু করেছিলেন। ২০০৪ সালে, তখনো জানতে বাকি নামে একটি নাটকের মাধ্যমে তার অভিনয়ের সূচনা করেছিলেন। পরবর্তীকালে আফজাল হোসেন পরিচালিত "হীরাফুল" নাটকে অভিনেতা হিসাবে তিনি দর্শকমহলে স্বীকৃতি পান।
তন্ময় তানসেন পরিচালিত "রান আউট" নামে একটি অ্যাকশন রোমান্টিক ছবিতে অভিনয়ের মাধ্যমে সজল রুপালি পর্দায় প্রবেশ করেছেন।
ইয়ানা গুপ্তা

ইয়ানা সেন গুপ্তা (Jana Synková) মুম্বাইয়ের একজন চেক মডেল ও অভিনেত্রী। তিনি চেক প্রজাতন্ত্রের নাগরিক। তিনি লেখিকা হিসেবে "হাউ টু লাভ ইওর বডি অ্যান্ড গেট দা বডি ইউ লাভ" নামে একটি বই লিখেছেন। বাগান ও পার্ক স্থাপত্যের উপর স্নাতক হওয়ার পর তিনি জাপান গিয়েছিলেন। সেখানে তিনি বেশ কিছু দিন মডেলিং এর সাথে জড়িত ছিলেন। তার প্রবল কর্ম উদ্দীপনা তাকে ভারতে নিয়ে আসে। ভারতে এসে তিনি সত্যাকাম গুপ্তার প্রেমে পড়েন ও তাকে বিয়ে করেন। পরবর্তীতে তিনি তার পদবী পরিবর্তন করেন এবং পুনেতে (মহারাষ্ট্র, ভারত) বাস করা শুরু করেন। বিয়ের পর তিনি মুম্বাইয়ে লিমকা, এমটিভি ল্যাকমির সাথে মডেলিং অব্যাহত রাখেন। দাম ছবির একটি আইটেম গানের মাধ্যমে তিনি বলিউডে যাত্রা শুরু করেন।
তিনি ২০০১ সালে সত্যাকাম গুপ্তাকে বিয়ে করেন ও ২০০৫ সালে তাদের বিবাহবিচ্ছেদ হয়। তার প্রধান শখগুলো হচ্ছে গীটার বাজানো, নৃত্য, বাঁশি বাজানো, স্বাস্থ্য, ফিটনেস, অ্যারোবিক্স ও কম্পিউটার। তিনি নিরামিষাশী। স্থানীয় চেক ভাষা ছাড়াও তিনি স্প্যানিশ, জাপানি, ইংরেজি এবং অল্প হিন্দি ও উর্দু জানেন।
স্ট্যানফোর্ড গ্র্যাজুয়েট স্কুল অব বিজনেস

স্ট্যানফোর্ড গ্র্যাজুয়েট স্কুল অব বিজনেস, যেটি স্ট্যানফোর্ড বিজনেস স্কুল, স্ট্যানফোর্ড জিএসবি অথবা জিএসবি নামে পরিচিত, স্ট্যানফোর্ড বিশ্ববিদ্যালয় এর পেশাদার অনুষদসমূহের মধ্যে অন্যতম। স্ট্যানফোর্ড জিএসবি এমবিএ, এমএসএক্স এবং পিএইচডি ডিগ্রি প্রদান করে। ইউএস নিউজ এবং ওয়ার্ল্ড রিপোর্ট অনুসারে এটি মার্কিন যুক্তরাষ্ট্রের ১ নম্বর বিজনেস স্কুল।
১৯২৫ সালে এটি প্রতিষ্ঠিত হয়। 
এমবিএ এবং এমএসএক্স প্রোগ্রামের মধ্যে পার্থক্য
স্ট্যানফোর্ড জিএসবি অন্যান্য শীর্ষস্থানীয় বিজনেস স্কুলের সাথে সম্পর্ক আছে। এটি হার্ভার্ড বিজনেস স্কুল এর সাথে কিছু এক্সিকিউটিভ শিক্ষা কর্মসূচী পরিচালিত করে। এটি এমআইটি স্লোন স্কুল অব ম্যানেজমেন্ট এবং লন্ডন বিজনেস কুল এর সাথে স্লোন ফেলো কর্মসূচী সমন্বয় করে।
জেমস অ্যাটকিনসন

জেমস জন অ্যাটকিনসন (; জন্ম: ২৪ আগস্ট, ১৯৯০) হংকংয়ে জন্মগ্রহণকারী বিশিষ্ট আন্তর্জাতিক ক্রিকেটার। হংকং জাতীয় ক্রিকেট দলের অন্যতম খেলোয়াড় ও সাবেক অধিনায়ক। দলে তিনি মূলতঃ উইকেট-রক্ষকের দায়িত্ব পালন করে থাকেন। এরপূর্বে হংকংয়ের অনূর্ধ্ব-১৯ দলে হংকংয়ের প্রতিনিধিত্ব করেছেন জেমস অ্যাটকিনসন।
তার পিতা স্টিভ অ্যাটকিনসন মাইনর কাউন্টিজে ক্রিকেট খেলেছেন ও একটি প্রথম-শ্রেণীর ক্রিকেটসহ বেশ কয়েকটি লিস্ট এ ক্রিকেটে অংশ নিয়েছেন।
২০১০ সালের আইসিসি অনূর্ধ্ব-১৯ ক্রিকেট বিশ্বকাপের জন্য মনোনীত হয়েছিলেন। ১৯৯০-এর দশকে জন্মগ্রহণকারী অ্যাটকিনসন একমাত্র খেলোয়াড় হিসেবে তিনি একদিনের আন্তর্জাতিকে খেলছেন।
২০১৪ সালে বাংলাদেশে অনুষ্ঠিত বিশ্ব টুয়েন্টি২০ ক্রিকেটে হংকং দলকে তাদের প্রথম বৈশ্বিক প্রতিযোগিতায় নেতৃত্ব দেন। গ্রুপ পর্বের সর্বশেষ খেলায় স্বাগতিক দলকে নাটকীয়ভাবে ২ উইকেটের ব্যবধানে জয়ে অংশ নেন। ঐ প্রতিযোগিতায় অন্য দুই খেলায় হংকং পরাজিত হয়েছিল। এছাড়াও, চট্টগ্রামে অনুষ্ঠিত খেলায় আফগানিস্তানের বিপক্ষে নিজস্ব সর্বোচ্চ ৩১ রান তোলেন ৩০ বল খেলে।
মে, ২০১৫ সালে ধারাবাহিক ক্রীড়াশৈলী উপস্থাপনে ব্যর্থ হওয়ায় তাকে অধিনায়কত্ব থেকে পদত্যাগ করতে হয়। নামিবিয়ার বিপক্ষে টুয়েন্টি২০ খেলায় ৫৯ রানে জয় পায় তার দল। খেলায় তিনি ৩৭ বলে অপরাজিত ৬৪ রান তোলেন। তা স্বত্ত্বেও তিনি এ সিদ্ধান্ত নেন। হংকংয়ের সর্বাপেক্ষা সফল খেলোয়াড় হিসেবে বাংলাদেশের বিপক্ষে জয়সহ সাড়ে তিন বছরের ব্যবধানে দলকে ওডিআই মর্যাদা এনে দেন তিনি।
ফ্ল্যাশ মব

ফ্ল্যাশ মব (ইংরেজি: flash mob বা flashmob) হচ্ছে একদল মানুষ, যারা হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। বিনোদন দেওয়া, ব্যাঙ্গ করা এবং শৈল্পিক কলা প্রদর্শন সাধারনত ফ্ল্যাশ মবের উদ্দেশ্য হয়ে থাকে। টেলিযোগাযোগ, সামাজিক যোগাযোগ মাধ্যম ও ভাইরাল ইমেইল ব্যবহার করে ফ্ল্যাশ মব আয়োজন ও প্রচার করা হয়।
ফ্ল্যাশ মব শব্দটি, যা ২০০৩ সালে উদ্ভাবিত, সাধারনত কোন রাজনৈতিক উদ্দেশ্য, বাণিজ্যিক বিজ্ঞাপন প্রচার, প্রচারের জন্য স্টান্ট, ব্যক্তিক সম্পর্ক উন্নয়নের মত ঘটনা বা উদ্দেশ্যের জন্য প্রযোজ্য নয়। বরং এক্ষেত্রে তখন সেটিকে স্মার্ট মব বলা যায়। এই ক্ষেত্রে সামাজিক কর্মকাণ্ডের জন্য একটি পরিকল্পিত উদ্দেশ্যের প্রশ্নে, স্মার্ট মব শব্দ প্রায়ই ফ্ল্যাশ মবের পরিবর্তে প্রয়োগ করা হয়।
সর্ব প্রথম ফ্ল্যাশ মব করা হয়েছিল ২০০৩ সালে ম্যানহাটনে হারপার্স ম্যাগাজিনের জেষ্ঠ সম্পাদক বিল ওয়াসিক এটি করার উদ্যোগ নেন। শব্দটি পূর্বের শব্দ "স্মার্ট মব" দ্বারা অনুপ্রাণিত। ফ্ল্যাশ মবের প্রথম উদ্যোগ তেমনভাবে সফল ছিল না। অংশগ্রহণকারীদের প্রাথমিকভাবে ৪টি পৃথক পারফর্মেন্স প্রদর্শনের স্থানে প্রেরণ করার মাধ্যমে (যেখানে তারা ইভেন্টটি শুরু হওয়ার আগে পুর্ব ধারণা পেয়েছিলেন) ওয়াসিক ১৭ই জুন, ২০০৩ এ ম্যাসির ডিপার্টমেন্টাল স্টোরে প্রথম সফল ফ্ল্যাশ মবের সময়ে এই ধরনের সমস্যাকে দূর করতে পেরেছিলেন।
এমআইটি স্লোন স্কুল অব ম্যানেজমেন্ট

এমআইটি স্লোন স্কুল অব ম্যানেজমেন্ট হলো ম্যাসাচুসেট্‌স ইনস্টিটিউট অফ টেকনোলজির বিজনেস স্কুল। এটি ব্যাচেলর্স, মাস্টার্স এবং ডক্টরাল প্রোগ্রাম পরিচালিত করে। এর সর্ববৃহৎ প্রোগ্রাম হলো পূর্ণকালীন এমবিএ। এটি অন্য যেকোনো এমবিএ প্রোগ্রামের চেয়ে বেশি বিষয়ে ১ নম্বর র‍্যাংকধারী।
এটি নতুনত্বে এবং উদ্ভাবনে গুরুত্ব প্রদান করে। বিশ্বের অনেক ম্যানেজমেন্ট এবং ফাইন্যান্স তত্ত্ব এখানেই আবিষ্কার হয়েছে।
খুররম খান

খুররম খান (জন্ম: ২১ জুন, ১৯৭১) পাকিস্তানের মুলতানে জন্মগ্রহণকারী পেশাদার ক্রিকেটার। আন্তর্জাতিক ক্রিকেটে সংযুক্ত আরব আমিরাত ক্রিকেট দলের অন্যতম সদস্য তিনি। এছাড়াও তিনি দলের অধিনায়কের দায়িত্ব পালন করেছেন। ২০০১ সাল থেকে তিনি সংযুক্ত আরব আমিরাতের দলের সদস্যরূপে আছেন। ক্রিকেট খেলায় তিনি মূলতঃ বামহাতি ব্যাটসম্যান ও লেফট-আর্ম স্লো অর্থোডক্স বোলিং করে থাকেন।
কানাডায় অনুষ্ঠিত দুই সপ্তাহব্যাপী ২০০১ সালের আইসিসি ট্রফিতে দলের পক্ষে ৮ খেলায় সর্বাধিক ৬০.৭৫ রান গড়ে ২৪৩ রান সংগ্রহ করেছিলেন। রোল্যান্ড লেফেব্রে ও সোরেন ভেস্টারগার্ডের পর তৃতীয় সর্বোচ্চ উইকেট সংগ্রহকারীর ভূমিকায় অবতীর্ণ হন। তিনি ৯৫ ওভার বোলিং করে ১৯ উইকেট লাভ করেন ১৩.৫২ রান গড়ে। তার এ অসামান্য ক্রীড়ানৈপুণ্য প্রদর্শন করা স্বত্ত্বেও তার দল প্রতিযোগিতায় ৫ম স্থান অধিকার করায় ২০০৩ সালের বিশ্বকাপ ক্রিকেটে অংশগ্রহণের যোগ্যতা অর্জন করতে পারেনি।
মার্চ, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় দলের অধিনায়করূপে মনোনীত হন। এরফলে তার দল ২০০৪ সালের আইসিসি চ্যাম্পিয়ন্স ট্রফিতে খেলার যোগ্যতা অর্জন করে। তার দল প্রতিযোগিতায় ৫ম স্থান দখল করলেও তিনি দলের সর্বোচ্চ উইকেট সংগ্রহকারী হন। ২০০৪ সালের এশিয়া কাপেও তিনি অধিনায়ক মনোনীত হয়েছিলেন। টেস্টখেলুড়ে ভারত ও শ্রীলঙ্কার বিপক্ষে প্রতিদ্বন্দ্বিতা করে পরাজিত হয় এবং গ্রুপ-পর্বে সর্বনিম্ন স্থান দখল করে।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য খুররমসহ ১৫-সদস্যের চূড়ান্ত তালিকা প্রকাশ করে।
পশ্চিমবঙ্গে ভারতের সাধারণ নির্বাচন, ২০০৯

পশ্চিমবঙ্গে ভারতীয় সাধারণ নির্বাচন, ২০০৯-এ সাধারণ নির্বাচনের তিনটি পর্যায়ে পশ্চিমবঙ্গের ৪২টি লোকসভা আসনের নির্বাচন হয়। নির্বাচনের আগে বামফ্রন্টের বিরুদ্ধে ভারতীয় জাতীয় কংগ্রেস ও সর্বভারতীয় তৃণমূল কংগ্রেসের মধ্যে জোট হয়। তৃণমূল কংগ্রেস ২৭টি আসনে ও জাতীয় কংগ্রেস ১৪টি আসনে প্রতিদ্বন্দ্বিতা করে। এসইউসিআই একটি আসনে প্রতিদ্বন্দ্বিতা করেছিল। এই জোট নির্বাচনে সাফল্য অর্জন করতে সক্ষম হয়েছিল। তৃণমূল কংগ্রেস, জাতীয় কংগ্রেস ও এসইউসিআই যথাক্রমে ১৯, ৬ ও ১টি আসন লাভ করেছিল। বামফ্রন্ট ৪২টি আসনে প্রতিদ্বন্দ্বিতা করে ১৫টি আসনে জয়লাভ করে।
সারা যাকের

সারা যাকের একজন বাংলাদেশী মঞ্চ ও টেলিভিশন অভিনেত্রী, উদ্যোক্তা এবং সমাজকর্মী। নাট্যকলায় বিশেষ অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মান একুশে পদকে ভূষিত করে।
তিনি প্রথমে বিজ্ঞানের কঠিনতম অংশ বায়োকেমিস্ট্রিতে পড়া শুরু করেন, কিন্তু কিছুদিনের মধ্যে তিনি পড়াশুনা বন্ধ করে দেন। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক এবং স্নাতকোত্তর অর্জন করেন। এছাড়া ১৯৮১ সালে তিনি ব্রিটিশ থিয়েটার ইনিস্টিটিউটে প্রশিক্ষণ গ্রহণ করেন।
সারা যাকেরের প্রাতিষ্ঠানিক কর্মজীবন শুরু হয় ১৯৯৫ সালে বাজার গবেষণা ক্ষেত্রে কাজ করার মাধ্যমে। তিনি বাংলাদেশের বাজার গবেষণাকারী প্রতিষ্ঠান এমআরসি মুড লিমিটেডের ব্যবস্থাপনা পরিচালকের দায়িত্ব পালন করেন। ২০০৪ সালে তিনি নয়নতারা কমিউনিকেশন নামে প্রতিষ্ঠান প্রতিষ্ঠিত হবার পর তিনি সেখানে প্রকল্প প্রধানের দায়িত্ব পালন করেন। নয়নতারা সিসিম ওয়ার্কশপ নিউইয়র্ক কর্তৃক নির্মিত "সিসিমপুর", ইংরেজি "সিসিম স্ট্রিট" এর বাংলায় অনুদিত অনুষ্ঠানে সহ প্রযোজক ছিল। এছাড়াও, তিনি এশিয়াটিক মার্কেটিং কমিউনিকেশন লিমিটেডের এক্সিকিউটিভ পরিচালক, এশিয়াটিক ইভেন্ট মার্কেটিং লিমিটেডের পরিচালক এবং ধ্বনিচিত্র লিমিটেডের ব্যবস্থাপনা পরিচালক ছিলেন। সারা যাকের বাংলাদেশ মুক্তিযুদ্ধ যাদুঘরের ট্রাস্টি বোর্ডের একজন প্রতিষ্ঠাতা সদস্য।
সারা যাকের ১৯৭৩ সাল থেকে মঞ্চে অভিনেত্রী হিসেবে সক্রিয়। তিনি নাগরিক নাট্য সম্প্রদায়ের সাথে কাজ করেন, যা বাংলাদেশের একটি অন্যতম থিয়েটার দল যারা মলিয়েরের "Les Femmes Savantes", এডওয়ার্ড আলবির "Everything in the Garden", আলবেয়ার কামুর "Le Malentendu", বের্টোল্ট ব্রেশ্‌টের "The Good Person of Szechwan" এবং "Mr Puntila and his Man Matti", কার্ল জুকমেয়ারের "The Captain of Kopenick", উইলিয়াম শেকসপিয়রের "ম্যাকবেথ", ইরউয়িন শ’য়ের "Bury the Dead" এবং আন্তন চেকোভের "The Sea Gull" অবলম্বনে নাটক নির্মাণ করেছে।
তিনি এক হাজারেরও বেশি মঞ্চ নাটকে অভিনয় করেছেন। এর মধ্যে উল্লেখযোগ্য হল, বাকি ইতিহাস নাটকে কনা; তে/শুই তা (১৯৭৬), পরিচালক আলী যাকের, সহ-শিল্পী আসাদুজ্জামান নূর এবং আবুল হায়াত; এবং ঈর্ষা নাটকে যুবতীর চরিত্রে অভিনয় করেন। তিনি সমালোচক কর্তৃক প্রসংশিত "মুখোশ" (১৯৯৩) এর পরিচালনা করেন, (এরিয়েল ডর্ফম্যানের ডেথ এন্ড দ্য মেইডেন অবলম্বনে নির্মিত)। এই নাটকে হায়াত আইনজীবী এবং নূর ডাক্তার হিসেবে অভিনয় করেন।
সারা যাকের টেলিভিশন অভিনেতা আলী যাকেরকে বিয়ে করেন। তাদের দুই সন্তান ইরেশ যাকের এবং শ্রিয়া সর্বজয়া। ইরেশ এবং শ্রিয়া উভয়ই এশিয়াটিক মার্কেটিং কমিউনিকেশন লিমিটেডে যথাক্রমে এক্সিকিউটিভ পরিচালক এবং ব্রান্ড কমিউনিকেশন ব্যবস্থাপক হিসেবে কর্মরত।
শিল্পকলায় (নাটক) বিশেষ অবদানের জন্য তিনি ২০১৭ সালে একুশে পদক লাভ করেন।